დინამო თბილისი (საკალათბურთო კლუბი)

საკალათბურთო კლუბი დინამო თბილისი — პროფესიონალური საკალათბურთო კლუბი ქალაქ თბილისიდან, საქართველო. კლუბი დაარსდა 1934 წელს, არის ყოფილი საბჭოთა კავშირის ერთ-ერთი უძველესი და ტიტულოვანი საკალათბურთო გუნდი. პირველ დიდ წარმატებას დინამოელებმა მიაღწიეს 1949 წელს, როდესაც საბჭოთა კავშირის თასის გათამაშებაში გაიმარჯვეს. ერთი წლის შემდეგ „დინამომ“ ზედიზედ მეორედ მოიპოვა თასი და თასთან ერთად საბჭოთა კავშირის ჩემპიონის წოდებაც. მომდევნო წლებში „დინამომ“ საბჭოთა კავშირის ჩემპიონის ოქროს მედლები კიდევ ორჯერ მოიპოვა — 1953 და 1954 წლებში, ხოლო 1962 წელს ევროპის ჩემპიონთა თასის მფლობელი გახდა. 1949 წლის საბჭოთა კავშირის თასის გათამაშების ფარგლებში „დინამომ“ დაამარცხა პეტროზავოდსკის ნაკრები (99–36), კიევის ოფიცერთა სახლი (52–25), ტარტუს უსკა (25–24) და რიგის „დინამო“ (24–19). თბილისის „დინამოს“ ღირსებას იცავდნენ: ალექსანდრე მესხი, ოთარ ქორქია, სულიკო თორთლაძე, შოთა ქორქაშვილი, ჯუმბერ ნიჟარაძე, დავით გოძიაშვილი, მიხეილ კეკელიძე, ლევან ინწკირველი, გივი რუხაძე, თენგიზ მეძმარიაშვილი. მწვრთნელი — შალვა დიასამიძე. 1950 წლის საბჭოთა კავშირის თასის გათამაშების ფარგლებში „დინამომ“ დაამარცხა ერევნის სკიფ-ი (71–31), ბაქოს „დინამო“ (47–36), ოდესის „ნაუკა“ (39–31), ტარტუს უსკა სათამაშოდ არ გამოცხადდა და ამიტომ გამარჯვება დინამოელებს ჩაეთვალათ. ფინალში თბილისელმა კალათბურთელებმა მოსკოველ თანაკლუბელებს მოუგეს (49–36) და თასს დაეულნენ. თბილისის „დინამოს“ ღირსებას იცავდნენ: ოთარ ქორქია, ნოდარ ჯორჯიკია, ლევან ინწკირველი, ჯუმბერ ნიჟარაძე, დავით გოძიაშვილი, ალექსანდრე მესხი, ვაჟა ჟღენტი, შოთა ქორქაშვილი, თენგიზ მეძმარიაშვილი, გივი რუხაძე. მწვრთნელი — გიორგი ავალიშვილი. 1950 წლის საბჭოთა კავშირის ჩემპიონატის გათამაშების ფარგლებში დინამოელებმა შემდეგი შეხვედრები ჩაატარეს — წინასწარი თამაშებისას მათ დაამარცხეს: ყაზანის „სპარტაკი“ (57–40), ოდესის „ნაუკა“ (71–43), ალმა-ათის „ბოლშევიკი“ (86–41). ნახევარფინალებში დაამარცხეს ლენინგრადის „დინამო“ (71–39), ლენინგრადის ოფიცერთა სახლი (46–39), მოსკოვის „დინამო“ (24–21), მოსკოვის „ლოკომოტივი“ (56–29), წააგეს მოსკოვის ვვს-თან (34–72). ფინალურ ტურნირში თბილისელებმა ყველა მეტოქე დაამარცხეს: ტარტუს უსკა (34–31), კაუნასის „ჟალგირისი“ (25–20), მოსკოვის ვვს (36–34) და ქვეყნის ჩემპიონის წოდება მოიპოვეს. თბილისის „დინამოს“ ღირსებას იცავდნენ: ოთარ ქორქია, ნოდარ ჯორჯიკია, ჯუმბერ ნიჟარაძე, ლევან ინწკირველი, ვაჟა ჟღენტი, დავით გოძიაშვილი, შოთა ქორქაშვილი, ალექსანდრე მესხი, სულიკო თორთლაძე, გივი რუხაძე. მწვრთნელი — გიორგი ავალიშვილი. საბჭოთა კავშირის ჩემპიონატი გამარჯვებული (4): 1950, 1953, 1954, 1968 ვიცე-ჩემპიონი (4): 1947, 1960, 1961, 1969 ბრინჯაოს პრიზიორი (4): 1948, 1952, 1965, 1977 საბჭოთა კავშირის თასი გამარჯვებული (3): 1949, 1950, 1969 საქართველოს სუპერლიგა გამარჯვებული (4): 1991, 1992, 2003, 2014 საქართველოს თასი გამარჯვებული (2): 2004, 2015 ჩემპიონთა თასი გამარჯვებული (1): 1962 ფინალისტი (1): 1960 ევროთასი ფინალისტი (1): 1969 ასე იწერებოდა ბიოგრაფია // „ლელო“, 12 მაისი, 1968, № 92 (3576), გვ. 2. ოფიციალური საიტი გუნდის პროფილი სუპერლიგის ვებგვერდზე დაარქივებული 2013-03-29 საიტზე Wayback Machine. გუნდის პროფილი Eurobasket.com-ზე ↑ ქართველი კალათბურთელები საკავშირო პირველობის შემდეგ. ეროვნული ფოტომატიანე. ციტირების თარიღი: 3 მარტი, 2022 ↑ ალექსანდრე მესხი. ბიოგრაფიული ლექსიკონი. ციტირების თარიღი: 3 მარტი, 2022 ↑ სულიკო თორთლაძე. ბიოგრაფიული ლექსიკონი. ციტირების თარიღი: 3 მარტი, 2022 ↑ შოთა ქორქაშვილი. ბიოგრაფიული ლექსიკონი. ციტირების თარიღი: 3 მარტი, 2022 ↑ ჯუმბერ ნიჟარაძე. ბიოგრაფიული ლექსიკონი. ციტირების თარიღი: 3 მარტი, 2022 ↑ დავით გოძიაშვილი. ბიოგრაფიული ლექსიკონი. ციტირების თარიღი: 3 მარტი, 2022 ↑ მიხეილ კეკელიძე. ბიოგრაფიული ლექსიკონი. ციტირების თარიღი: 3 მარტი, 2022 ↑ ლევან ინწკირველი. ბიოგრაფიული ლექსიკონი. ციტირების თარიღი: 3 მარტი, 2022 ↑ გივი რუხაძე. ბიოგრაფიული ლექსიკონი. ციტირების თარიღი: 3 მარტი, 2022 ↑ 70 წელი პირველი დიდი ტიტულის მოგებიდან. საქართველოს კალათბურთის ეროვნული ფედერაცია. დაარქივებულია ორიგინალიდან — 2022-03-03. ციტირების თარიღი: 3 მარტი, 2022 ↑ შალვა დიასამიძე. ბიოგრაფიული ლექსიკონი. ციტირების თარიღი: 3 მარტი, 2022 ↑ ვაჟა ჟღენტი. ბიოგრაფიული ლექსიკონი. ციტირების თარიღი: 3 მარტი, 2022 ↑ გიორგი ავალიშვილი. ბიოგრაფიული ლექსიკონი. ციტირების თარიღი: 3 მარტი, 2022